
Көктерек ауылы «Нұрхан» ЖК «Балбөбек» жеке бөбекжайы  бойынша жазғы сауықтыру кезеңіне барлығы 25 бала қамтылды.
Оның ішінде: ерте жас-3, кіші топ-8, ортаңғы топ-11, ересек топ-3 бала болды.    
Мамыр айының соңғы аптасында жазғы сауықтыру кезеңінің жоспары жасалып, № 4 педагогикалық кеңес шешімімен бекітілді.    
    
    Жазғы сауықтырудың мақсаты: жазғы кезеңде тәрбиеленушілердің танымдық қызығушылығын дамыту және сауықтыру жұмыстарын   ұйымдастыруға бөбекжайда  барынша тиімді жағдай жасау, табиғи факторларды: ауа, күн сәулесі, суды қолдана отырып, балалардың дене шынығуының дамуына және сауықтыру жұмыстарына бағытталған іс шаралардың жүйесін іске асыру, танымдық қызығушылықтарын дамыту және салауатты өмір салтын ұстануға  машықтарын қалыптастыру. 

  Міндеттері:
· Балалардың денсаулығын сақтау, аурулар мен жарақаттардың алдын алу шараларын ұйымдастыру, санитариялық қауіпсіз жағдайларды қамтамасыз ету;
· Балалардың денсаулығын нығайтуға, қозғалыс белсенділігі мен физиалық дамуына, салауатты өмір  салтын    қалыптастыруға бағытталған іс- шаралар кешенін іске асыру;
· Балалардың ойын арқылы өзздерін еркін көрсетуіне, қарым- қатынас және әлеуметтенуіне мүмкіндік беретін дамытушы  орта құру.
Негізгі бағыттар:
· Ұлттық тәрбие
· Жасанды интеллект және STEAM 
· Ұлттық ойындар, салт-дәстүрлер мен тәрбиелік іс-шараларды жасанды интеллект элементтерімен ұштастыра отырып, қауіпсіз, қызықты әрі дамытушы орта қалыптастыру.
Жазғы сауықтыру кезеңіне қатысушы бөбекжай педагогтеріне төмендегідей нұсқама-сабақтар жүргізіліп, қауіпсіздік ережелері таныстырылды:
 1. «Жазғы сауықтыру-шынықтыру шараларын  ұйымдастыруда  балалардың денсаулығы мен өмірін қорғау».   
2. «Жазғы мезгілде  қауіпсіздік техникасын сақтау». 
3.«Жазғы жағдайда санитарлық эпидемиологиялық  талаптарды және ауыз су беру тәртібін сақтау».

   Тәрбиеленушілермен күнделікті төмендігідей шынықтыру-профилактикалық іс-шараларын өткізілу жоспарланып, толықтай орындалды:
1.Тыныс алу жаттығулары мен гигиеналық шараларды сақтау:
-  аяқты жуу;
- тамақтанудан кейін ауыз қуысын шайқау;
- таңертеңгі астан кейін тісті тазалау; 
-  күн, ауа, су ваннасы;
2. Көзге, басқа, денеге, аяқ-қолға массаж жасау.
3. Таңертеңгілік қабылдау, ертеңгілік жаттығу,  демалу жаттығулары, таза ауада дене шынықтыру оқу қызметін  ұйымдастыру.
4. Антрометрикалық өлшеуді өткізу, медбикенің қабылдауы.
5. Асқазан-ішек аурулары туралы әңгімелесу.

Ата-аналарға арналып санитарлық-бюллетеньдер шығарылып, кеңестер беріліп тұрды: «Ішек ауруларының алдын алу», «Жаз мезгіліндегі жарақаттану профилактикасы», «Сіздің үстеліңіздегі дәрумендер», «Кене энцефалиті».
Сонымен қатар ата-аналарға арналған ақпараттық бұрыш ұйымдастырылды:
- буклеттер, жаднамалар, нұсқаулықтар; 
- ақпараттық парақшалар; кітапшалар
- электрондық ақпарат көздеріне сілтеме. 

Бекітілген жоспардағы мақсатын орындау бағытында  балалардың жас ерекшеліктеріне сай балалармен түрлі ойын-сауықтар,  танымдық іс-шаралар өткізу, бөбекжай ауласында мақсатты серуендер, апталық жоспар бойынша жорықтар , күнделікті серуендеу, қимылды ойындар, сергіту жаттығулары, шынықтыру шаралары, шығармашылық және танымдық жұмыстар ұйымдастырылды. Балалардың бос уақытын тиімді өткізуіне және жағымды көңіл-күйде болуына ерекше көңіл бөлінді. Балалар таза ауада көбірек болып, серуендеп, қимылды және ұлттық ойындарға қатысты. Сумен, құммен және табиғи материалдармен ойындар ұйымдастырылып, балалардың қоршаған ортаны бақылауына мүмкіндік берілді. Шынықтыру, денсаулықты сақтау және қауіпсіздік ережелерін үйрету жұмыстарына ерекше көңіл бөлінді. Сонымен қатар балалардың заманауи технологияларға деген қызығушылығын арттыру мақсатында интерактивті тақта, QR-код, LED жарықтары, AR және AI элементтері ойын және танымдық жұмыстар барысында қолданылды. Бұл жұмыстар балалардың жаңа нәрсені қызығушылықпен қабылдауына ықпал етті. Шығармашылық жұмыстар кезінде балалар сурет салу, бояу, жапсыру, құрастыру, коллаж жасау сияқты жұмыстарға қатысты. Өз қолдарымен жасаған жұмыстары арқылы балалардың қиялы, ұсақ қол моторикасы және шығармашылық қабілеттері дамыды. Табиғатпен танысу барысында балалар жәндіктерді бақылап, бұлттарды тамашалап, табиғат дыбыстарын тыңдады. Табиғатты қорғау, оны таза ұстау және қоршаған ортаға қамқорлықпен қарау туралы қарапайым түсініктер қалыптастырылды.

     Сауықтыру және спорттық жұмыстар: 
«Мен болашақ спортшымын», «Ақылды денсаулық әлемі», «Көңілді жаттығулар», «Робототехника әлемі», « Робот сияқты қимылдайық», «Роботқа жол көрсет», «Робот нестей алады?», «Ғажайып роботтар әлемі»  флешмобы ұйымдастырылып, түрлі қимылдық ойындар ойнатылды.  
«Ханталапай», «Аударыспақ», «Арқан тарту», «Ақ серек-көк серек», «Тақия тастамақ», «Күш сынаспақ» ұлттық ойындар ұйымдастырылды.
Спорттық жарыстар: «Ақылдылар әлеміне саяхат» тақырыбында «Қазынаны тап», «Көңілді эстафета» танымдық қимылдық ойындары өтті. «Көңілді мәре», эстафеталық ойындар ұйымдастырылды.
Нәтижесі: балалардың физикалық белсенділігі артып, денсаулық көрсеткіштері жақсарды.Жарақат алу жағдайлары тіркелген жоқ.
Танымдық бағыт: «LEGO мамандық қалашығы», «Кім боламын?» интерактивті картасы, «Қарапайым робот құрастыру», «Дәрігер, аспаз, құрылысшы» STEM ойындары. «Менің ақылды роботым» ойындары ұйымдастырылып балалардың өз қолдарымен жасаған бұйымдарымен көрме өтті.   «Ойнаймыз және зерттейміз», «Ақылды өнертапқыштар» тақырыбында балалар  LEGO және AI арқылы робот бейнесін жасады.
Нәтижесі: Балалар төрт негізгі түсті геометриялық пішіндерді кеңістік ұғымдарың атап, ойын барысында қолдана алды.  LEGO бөлшектерің қолдана отырып ұсақ моторикасын дамытып құрастыруды үйренді.  Топпен жұмыс жасады, «Біздің робот» деген ортақ мақсат қалыптасты. STEM және LEGO ойындары әр жас тобындағы балалардың қызығушылығын арттырды. Балалар конструктормен еркін ойнауға, эксперимент жасауға және өз ойын еркін айтуға үйренді.
Коммуникативтік дағды: «Ақылды әлем», «AR кітаппен жұмыс»,  «Бағдаршам макетін жасау»,  «Көлік құрастыру»,  «AI және ұлттық ертегілер», «Жыл мезгілдері альбомы»,  «Интерактивті қимылдық ойындар», «Су ішу еске салғыш смарт бұрышы», «Дәрумендер патшалығы», «Ақылды ойыншықтар керуені», «Мен болашақта....», «Ақылды Алдар көсе», «Робот пен ертегі достығы», «Мақта қыз бен мысық», «Бақытты балалық шақ» тақырыбында әңгімелеу, ертегі тындау, интерактивті тақтадан ертегілер желісін тамашалау, түрлі дидактикалық ойындар, тілдерін, сөздік қорын дамытуға арналған тақпақтар айтқызып, жаттады.
«STEAM FEST – болашақ әлемі» барысында балалар кюар код арқылы қызықты тапсырмаларды орындап, AI арқылы фото-слайдтар мен цифрлы көрмені тамашалады.
Нәтижесі: Өлең, ертегі және кюар технологияны бірге қолдану коммуникативтік дағдыны дамытуда тиімді болды. Балалар еркін сөйлеуге өз ойын айтуға, кітапты сүйуге үйренді. Әсіресе кюар кодпен жұмыс жасау балаларға өте ұнады. Телефонды дұрыстап кодты өздері сканерлеп, ертегіні тындады. Бұл зейін мен қызығушылықтарын арттырды. 
Әлеуметтік дағды: «Ғажайып роботтар әлемі», «Менің бақытты отбасым», «Отбасымның асыл мұрасы», «Кюар арқылы ойын», «Сөйлейтін бақ», «Су асты әлеміне саяхат», «Ғажайып жәндіктер әлемі», «Табиғат бояулары», «Салт-дәстүр халық қазынасы», «Көңілді роботтар», «Оюлы жайлау құрастыр», «Ұлттық ойындар әлемі» тақырыбында түрлі әлеуметтік эмоцияны дамыту мақсатында түрлі ойындар, кюар кодтармен жұмыс, мамандықтар бойынша ойындар ойнап балалардың сөйлеу, құрдастарымен жайлы, достық  қарым-қатынас орнатып, бір-бірімен тіл табысуға, топтық бірлесіп жұмыс атқаруға жұмыстанды. 
Нәтижесі: Балалар топ алдында сөйлеуден қорықпай, өз пікірін ашық айтуға дағдыланды. "Кім көп біледі?" немесе жұптық ойындар арқылы өзгелерді соңына дейін тыңдауға, сөзін бөлмеуге үйренді. Рөлдік ойындар арқылы басқалардың көңіл-күйін түсініп, жанашырлық таныту қабілеті артты. Эстафеталық және топтық ойындар арқылы балалар ортақ мақсатқа жету үшін бірігіп әрекет етудің маңыздылығын ұғынды. Ортақ заттармен бөлісу, кезек күту (негізгі өзін-өзі ұстау ережелері) қалыптасты. Ойындар барысындағы сәттіліктер балалардың бойындағы қысылуды (комплексті) жойып, сенімділігін күшейтті.
Шығармашылық дағды: «LEGO мамандық қалашығы» ,«Роботтар мен шебер қолдар» «AI ертегі әлемі» «Саусақ  театры»   «Робот пен ертегі достығы»      «QR-код арқыллы ойын»      « Смарт шығармашылық»  «Түсті оюларды саусақпен бояу»  «Отбасы фотоларын цифрлы қарау»  «Қандай дыбыс?» цифрлық ойыны»     «Көңілді саусақтар нейрожаттығуы»         «Құрастырғыштар әлемі»   «Ойна,биле,үйрен»  «Smart Robot»   «Ойнаймыз зерттейміз» «Ақылды өнертапқыштар»  «Ақылды құрылысшылар»   «Ақылды суретшілер» «Табиғат дыбыстарын тыңдау»  «Музыкалық фитнес жаттығулары»

Нәтижесі:
​Бөбекжайдағы жазғы сауықтыру науқаны балалардың ағзасын шынықтырып, физикалық белсенділігін арттырумен қатар, олардың жан-жақты дамуына толық жағдай жасады. Жыл сайынғы бұл жұмыстар бүлдіршіндердің күз мезгіліне қуанышпен, салауатты әрі дайын болып келуіне зор ықпал етті.
Бөбекжайдағы жазғы сауықтыру науқаны балалардың ағзасын шынықтырып, физикалық белсенділігін арттырумен қатар, олардың жан-жақты дамуына толық жағдай жасады. Жыл сайынғы бұл жұмыстар бүлдіршіндердің күз мезгіліне қуанышпен, салауатты әрі дайын болып келуіне зор ықпал етті.Шығармашылық бағыт бойынша атқарылған жұмыстар балалардың эстетикалық талғамын арттырып, қиялдау қабілетін кеңейтті және өз ойларын еркін жеткізуге жол ашты.













